text: Beboer: Jeg valgte at forlade lejligheden med min datter
  13 februar 2017 kl. 07.24
  Dorthe Thisgaard bor lige over for Petersmindehallen i Vejle og blev vækket to gange af udrykning søndag aften.
  - Jeg valgte at forlade lejligheden kl. 01.00 i nat, fortæller Dorthe Thisgaard til TV SYD mandag morgen.
  Hun bor på Stjernevej lige over for Petersmindehallen i Vejle med sin 2½-årige datter, og den voldsomme brand fik hende til at tage beslutningen.
  Dorthe Thisgaard, Vejle: "Jeg vidste ikke, hvordan det ville gå. Hvis vi skulle evakueres, ville jeg hellere selv tage afsted."
  - Jeg vidste ikke, hvordan det ville gå. Hvis vi skulle evakueres, ville jeg hellere selv tage afsted, siger hun.
  Hendes soveværelse vender ud mod hallen, mens datterens er ud til den anden side.
  - Jeg tog beslutningen, da jeg kunne se, at røgen begyndte at blæse over mod vores blok, fortæller Dorthe Thisgaard.
  Da brandvæsenet ankom til branden i Petersmindehallen, var det ikke første gang søndag aften, hun blev vækket af sirener. Hun var gået i seng allerede ved 21-tiden og vågnede ved 22.30-tiden, hvor brandvæsenet var kaldt ud til en brand i en container ved hallen.
  Dorthe Thisgaard, Vejle: "Jeg tog beslutningen, da jeg kunne se, at røgen begyndte at blæse over mod vores blok."
  - Så faldt jeg i søvn igen, inden selve hallen brændte, fortæller Dorthe Thisgaard, der regner med at vende hjem til lejligheden på Stjernevej med sin datter i løbet af mandag formiddag.
  - Det er godt, jeg har ferie i denne uge og ikke skal op på arbejde, mener hun. 
  KLIK og se mere tv på localeyes.dk
  
  